

 **JAVNA USTANOVA**

**LUČKA UPRAVA SISAK**

**Rimska 28, 44000 Sisak**

Klasa: 400-01/19-02/01

Ur.broj: 376-02-01-19-4

Sisak, 9.12.2019.

**GODIŠNJI PROGRAM RADA I FINANCIJSKI PLAN**

**JAVNE USTANOVE LUČKE UPRAVE SISAK**

**ZA 2020.GODINU**

**SADRŽAJ**

1. **GODIŠNJI PROGRAM RADA**
2. **FINANCIJSKI PLAN**

2.1. Plan prihoda i rashoda

* + 1. Plan prihoda po računskom planu
		2. Plan rashoda po računskom planu
		3. Obrazloženje prihoda i rashoda
		4. Planirani rezultat poslovanja
	1. Plan primitaka i izdataka
		1. Plan primitaka i izdataka financiranih iz Državnog proračuna RH
		2. Obrazloženje projekata, operativnog poslovanja, tekućeg i investicijskog održavanja i otkupa zemljišta financiranih iz Državnog proračuna RH
		3. Plan projekata i ulaganja u dugotrajnu imovinu financiranih iz vlastitih sredstava
		4. Obrazloženje plana projekata i ulaganja u dugotrajnu imovinu financiranih iz vlastitih sredstava
	2. Plan zaduživanja i otplata

 2.3.1. Obrazloženje plana zaduživanja i otplata

2.4. Zaključak

Na temelju članka 13. stavak 1. točka 5. Uredbe o upravljanju i vođenju poslova lučkih uprava unutarnjih voda (NN 100/08, 76/12, 31/16) ravnatelj Lučke uprave predlaže:

**GODIŠNJI PROGRAM RADA I FINANCIJSKI PLAN LUČKE UPRAVE SISAK ZA 2020. GODINU**

1. **GODIŠNJI PROGRAM RADA**

**1. Uvod**

Lučka uprava Sisak osnovana je kao Javna ustanova, a obavlja poslove upravljanja lukama i pristaništima za područje mjesne nadležnosti Lučke kapetanije Sisak.

Osnivačka prava nad Lučkom upravom Sisak ima Republika Hrvatska, a prava i dužnosti osnivača obavlja Ministarstvo mora, prometa i infrastrukture.

Lučkom upravom upravlja Upravno vijeće, a voditelj poslovanja je ravnatelj.

Kao i u prethodnim godinama i u 2020.godini, Lučka uprava Sisak mora se fokusirati na realizaciju ciljeva koji su u skladu sa svrhom osnivanja i propisanim djelatnostima Lučke uprave Sisak.

Najveći izazov za Lučku upravu je planiranje prometa za iduću godinu, imajući u vidu nestabilno gospodarsko okruženje te nepredvidivost robnih tokova. Sadašnja saznanja ukazuju da se u 2020.godini očekuje slična razina i struktura tereta kao i u 2019.godini.

U svrhu izvršenja zadaće propisane Zakonom o plovidbi i lukama unutarnjih voda ("Narodne novine" broj 109/07;132/07;51/13 i 152/14) Upravnom vijeću Lučke uprave Sisak predlažemo Godišnji program rada i financijski plan Lučke uprave Sisak za 2020. godinu.

**2. Teretni promet**

Teretni promet odnosi se na prijevoz i pretovar nafte od Luke Slavonski Brod (Ruščice) do Luke Sisak (Crnac) i planiran je za 2020.godinu na bazi podataka iz istog razdoblja 2019.godine. Trenutni brodar je Lađar d.o.o. iz Siska, a pretovar vrši Pristanište i skladišta d.o.o. iz Siska. U 2020.g. planira se pretovar cca 60 000 t.

**3. Putnički promet**

Putnički promet planiran za 2020.godinu procjenjen je prema broju prevezenih putnika u istom promatranom razdoblju 2019.godine:

a) u JU NP Plitvička jezera (turističko pristanište) u 2020.godini planira se prevesti oko 1.700.000 putnika

b) u NP Krka (turističko pristanište) u 2020.godini planira se prevesti oko 65.000 putnika

U 2020.godini otvaraju se nova pristaništa (Karlovac,Sisak-Kupa) te se i na tim pristaništima planira prevesti oko 10.000 putnika.

**3.Koncesija**

Lučka uprava Sisak trenutno ima dva koncesijska ugovora:

-Ugovor o koncesiji na zahtjev radi obavljanja utovara, istovara, pretovara tekućih tereta, te prenošenja tekućih tereta putem pumpi i magistralnog cjevovoda u luci Sisak-bazen Crnac s Pristaništem i skladištem d.o.o. Stalni dio koncesijske naknade iznosi 15.000,00 kuna,a promjenjivi dio obračunava se na temelju poslovne aktivnosti, a iznosi 0,60 kuna po pretovarenoj toni.

-Ugovor o koncesiji na zahtjev za obavljanje lučke djelatnosti gospodarskog korištenja navoza radi obavljanja registriranih djelatnosti:izgradnja,remontiranje i popravak plutajućih objekata,te ostale djelatnosti iz područja brodogradnje u Luci Sisak-bazen Galdovo, sukladno koordinatnim točkama navedenim u čl. 2 (a) Uredbe o određivanju lučkog područja Luke Sisak N.N.108/06. sklopljen s Brodocentar Sisak d.o.o. Stalni dio koncesijske naknade iznosi 60.000,00 kuna,a promjenjivi dio koncesijske naknade obračunava se na temelju poslovne aktivnosti-prihoda od obavljanja registriranih djelatnosti u visini od 2% ukupnih godišnjih prihoda za prethodnu godinu.

**4. Strateški investicijski projekti**

Lučka uprava Sisak u 2020. godini planira svoje aktivnosti koncentrirati na:

a) daljnji tijek izgradnje komunalnog pristaništa na rijeci Kupi u Sisku koja obuhvaća radove iskopa i uređenje sjeverne i istočne obale koordinirano s radovima na šetnici i obaloutvrdi (II faza)

b) razvoj i održavanje pristaništa - postojećih i u pripremi

1. **FINANCIJSKI PLAN**
2. **PLAN PRIHODA I RASHODA**

**2.1.1. Plan prihoda po računskom planu**

|  |  |  |  |  |
| --- | --- | --- | --- | --- |
| **Račun iz rač.****plana** | **Opis** | **PLANIRANO OSTVARENJE****2019.** | **PLAN 2020.** | **Indeks** |
| 1 | 2 | 3 | 4  | 5 (4/3) |
| **3** | **PRIHODI** | **9.144.349,99** | **8.320.000,00** | 90,99 |
| **33** | **PRIHODI PO POSEBNIM PROPISIMA** | **8.915.000,00** | **8.200.000,00** | 91,98 |
| **331** | **Prihodi po posebnim propisima** | **8.915.000,00** | **8.200.000,00** | 91,98 |
| 3311 | Prihodi po posebnim propisima iz državnog proračuna | 6.815.000,00 | 6.000.000,00 | 88,04 |
| 33111 | Prihodi za redovno poslovanje | 2.815.000,00 | 1.500.000,00 | 53,29 |
| 33112 | Prihodi za kapitalna ulaganja-priznavanje prihoda | 4.000.000,00 | 4.500.000,00 | 112,50 |
| 3312 | Prihodi po posebnim propisima iz ostalih izvora (pristojbe,koncesije) | 2.100.000,00 | 2.200.000,00 | 104,76 |
| **34** | **PRIHODI OD IMOVINE** | **119.349,99** | **10.000,00** | 8,38 |
| **341** | **Prihodi od financijske imovine** | 119.349,99 | **10.000,00** | 8,38 |
| **36** | **OSTALI PRIHODI** | **110.000,00** | **110.000,00** | 100,00 |
| **361** | **Prihodi od refundacija** | 110.000,00 | **110.000,00** | 100,00 |

*Tablica 1. Plan prihoda po računskom plan*

**2.1.2. Plan rashoda po računskom planu**

|  |  |  |  |  |  |  |
| --- | --- | --- | --- | --- | --- | --- |
| **Račun iz rač. plana** | **Opis** | **PLAN OSTVARENJA 2018.** | **PLAN 2019.** | **INDEKS** | **IZVORI FINANCIRANJA****(državni proračun)** | **IZVORI FINANCIRANJA****(vlastiti prihod)** |
| 1 | 2 | 3 | 4 (6+7) | 5 (4/3) | 6 | 7 |
| **4** | **RASHODI**  | **9.083.700,00** | **7.885.000,00** | **86,80** | **6.000.000,00** | **1.885.000,00** |
| **41** | **RASHODI ZA RADNIKE** | **1.055.000,00** | **1.055.000,00** | **100,00** | **0,00** | **1.055.000,00** |
| **411** | **Plaće (Bruto)** | 850.000,00 | 850.000,00 | 100,00 | 0,00 | 850.000,00 |
| **412** | **Ostali rashodi za radnike** | 75.000,00 | 75.000,00 | 100,00 | 0,00 | 75.000,00 |
| **413** | **Doprinosi na plaće**  | 130.000,00 | 130.000,00 | 100,00 | 0,00 | 130.000,00 |
| **42** | **MATERIJALNI RASHODI** | **3.984.700,00** | **2.286.000,00** | **57,37** | **1.500.000,00** | **786.000,00** |
| **421** | **Naknade troškova radnicima** | 40.000,00 | 41.600,00 | 104,00 | 0,00 | 41.600,00 |
| **422** | **Naknade članovima u predstavničkim i izvršnim tijelima** | 110.000,00 | 110.000,00 | 100,00 | 0,00 | 110.000,00 |
| **424** | **Naknade osobama izvan radnog odnosa** | 40.000.00 | 40.000,00 | 100,00 | 0,00 | 40.000,00 |
| **425** | **Rashodi za usluge** | 3.437.000,00 | 1.736.000,00 | 50,51 | 1.500.000,00 | 236.000,00 |
| 4251 | Usluge telefona, pošte i prijevoza | 15.000,00 | 16.000,00 | 106,67 | 0,00 | 16.000,00 |
| 4252 | Usluge tekućeg i investicijskog održavanja | 3.300.000,00 | 1.600.000,00 | 48,48 | 1.500.000,00 | 100.000,00 |
| 4253 | Usluge promidžbe | 3.000,00 | 5.000,00 | 166,67 | 0,00 | 5.000,00 |
| 4254 | Komunalne usluge | 16.000,00 |  16.000,00 | 100,00 | 0,00 | 16.000,00 |
| 4257 | Intelektualne i osobne usluge | 52.000,00 | 50.000,00 | 96,15 | 0,00 | 50.000,00 |
| 4258 | Računalne usluge | 34.000,00 | 34.000,00 | 100,00 | 0,00 | 34.000,00 |
| 4259 | Ostale usluge | 20.000,00 | 20.000,00 | 100,00 | 0,00 | 20.000,00 |
| **426** | **Rashodi za materijal i energiju** | 219.000,00 | 215.000,00 | 98,17 | 0,00 | 215.000,00 |
| 4261 | Uredski materijal i ostali materijalni rashodi | 47.000,00 | 35.000,00 | 74,47 | 0,00 | 35.000,00 |
| 4263 | Energija | 160.000,00 | 170.000,00 | 106,25 | 0,00 | 170.000,00 |
| 4264 | Sitni inventar i auto gume | 12.000,00 | 10.000,00 | 83,33 | 0,00 | 10.000,00 |
| **429** | **Ostali nespomenuti materijalni rashodi** | 138.700,00 | 143.400,00 | 103,39 | 0,00 | 143.400,00 |
| 4291 | Premije osiguranja | 20.000,00 | 20.000,00 | 100,00 | 0,00 | 20.000,00 |
| 4292 | Reprezentacija | 15.000,00 | 20.000,00 | 133,33 | 0,00 | 20.000,00 |
| 4293 | Članarine | 101.000,00 | 100.700,00 | 99,70 | 0,00 | 100.700,00 |
| 4295 | Ostali nespomenuti rashodi | 2.700,00 | 2.700,00 | 100,00 | 0,00 | 2.700,00 |
| **43** | **RASHODI AMORTIZACIJE** | **4.040.000,00** | **4.540.000,00** | **112,38** | **4.500.000,00** | **40.000,00** |
| **431** | **Amortizacija** | 4.040.000,00 | 4.540.000,00 | 112,38 | 4.500.000,00 | 40.000,00 |
| **44** | **FINANCIJSKI RASHODI** | **4.000,00** | **4.000,00** | **100,00** | **0,00** | **4.000,00** |
| **443** | **Ostali financijski rashodi**  | 4.000,00 | 4.000,00 | 100,00 | 0,00 | 4.000,00 |

*Tablica 2. Plan rashoda po računskom planu*

 **2.1.3. Obrazloženje prihoda i rashoda**

Iz tablice 1. Plan prihoda po računskom planu vidljivo je da se za 2020.godinu planiraju ukupni prihodi u iznosu od 8.320.000,00kn.

Prihodi po posebnim propisima iz državnog proračuna iznose 6.000.000,00 kn, a odnose se na:

- prihode koji su planirani za kapitalna ulaganja u iznosu od 4.500,000,00 kn

Prihodi po posebnim propisima iz državnog proračuna namjenjeni za kapitalna ulaganja se iskazuju u Bilanci kao odgođeni prihodi budućih razdoblja, te se na sustavnoj i razumnoj osnovi priznaju kao prihodi tekućeg razdoblja kroz korisni vijek upotrebe sredstava u visini amortizacije predmetne imovine koja se je financirala. Za imovinu nabavljenu iz sredstava Proračuna koja je već u uporabi te za imovinu koja se aktivirala krajem 2018.g. i u 2019.g. procijenjen je iznos amortizacije od 4.500.000,00 kn.Ovaj iznos može odstupati od stvarnog obračuna amortizacije u 2020. jer se radi o složenoj imovini koja ima različite amortizacijske stope.

Planirana sredstva iz Državnog proračuna RH za 2020:

-prihodi za kapitalna ulaganja u iznosu od 4.700.000,00 kn (Razdjel 065,Glava 05 Ministarstvo mora, prometa i infrastrukture, izvor 11 Opći prihodi i primici, funkcijska klasifikacija 0452 Promet vodnim putovima, na aktivnost A570447 – Gradnja i modernizacija lučkih građevina u unutarnjoj plovidbi, na računu 3821 Kapitalne donacije neprofitnim organizacijama).

Ovi prihodi se ne iskazuju na poziciji prihoda tekućeg razdoblja već na računu odgođenih prihoda budućih razdoblja u Bilanci.

- prihodi za redovno poslovanje (prihode za investicijsko održavanje građevinskih objekata, pristaništa) u iznosu od 1.500.000,00 kn (Razdjel 065,Glava 05 Ministarstvo mora, prometa i infrastrukture, izvor 11 Opći prihodi i primici, funkcijska klasifikacija 0452 Promet vodnim putovima, na aktivnosti A754031 - Poticanje redovnog obavljanja javne službe lučkih uprava,računu 3811 Tekuće donacije u novcu).

Prihodi po posebnim propisima iz ostalih izvora u iznosu od 2.200.000,00 kn sadrže:

- prihode od stalnog dijela koncesije po Ugovoru o koncesiji na zahtjev za obavljanje lučke djelatnosti gospodarskog korištenja navoza radi obavljanja registriranih djelatnosti:izgradnja,remontiranje i popravak plutajućih objekata,te ostale djelatnosti iz područja brodogradnje u Luci Sisak-bazen Galdovo, sukladno koordinatnim točkama navedenim u čl. 2 (a) Uredbe o određivanju lučkog područja Luke Sisak N.N.108/06. u iznosu od 60.000,00 kn i promjenjivog dijela koncesije u iznosu od 69.000,00 kn,

- prihode od stalnog dijela koncesije po Ugovoru o koncesiji na zahtjev radi obavljanja utovara, istovara, pretovara tekućih tereta, te prenošenja tekućih tereta putem pumpi i magistralnog cjevovoda u luci Sisak-bazen Crnac s Pristaništem i skladištem d.o.o. u iznosu od 15.000,00 kn i promjenjivog dijela koncesije u iznosu od 36.000,00 kn,

- prihode od pristojbi za uporabu obale u iznosu od 60.000,00 kn,

- prihode lučkih pristojbi za prevezene putnike po Ugovoru o međusobnim pravima i obvezama u turističkom pristaništu na jezeru Kozjak s JU NP Plitvička jezera u iznosu od 1.700.000,00 kn,

- prihode za prevezene putnike po Ugovoru o međusobnim pravima i obvezama u javnom putničkom pristaništu NP Krka u iznosu od 260.000,00 kn

Prihodi od financijske imovine planirani su u iznosu od 10.000,00 kn, a odnose se na zatezne kamate.

Ostali prihodi sadrže prihode od refundacija ( el.energija,plin,voda) u iznosu od 110.000,00 kn.

Iz tablice 2. Plan rashoda po računskom planu vidljivo je da se planiraju rashodi u ukupnom iznosu od 7.885.000,00 kn.

Rashodi za radnike u iznosu 1.055.000,00 kn sadrže neto plaće zaposlenih, doprinose na i iz plaće, poreze i prireze, regres, božićnicu, naknade za zaposlene.

Materijalni rashodi u iznosu od 2.286.000,00 kn sadrže troškove službenih putovanja, naknade članovima upravnog vijeća Lučke uprave Sisak, naknade drugim osobama izvan radnog odnosa(ug.o djelu), rashode za usluge u koje su svrstani rashodi telefona, pošte, prijevoza, usluge tekućeg i investicijskog održavanja, komunalne usluge, intelektualne usluge, računalne usluge te ostale usluge kao što su geodetske, usluge bilježnika. U materijalnim rashodima sadržani su i rashodi za energiju, uredski materijal, sitni inventar, premije osiguranja, reprezentacija, članarine.

Rashodi amortizacije planirani su u iznosu od 4.540.000,00 kn.

Financijski rashodi u iznosu od 4.000,00 kn sadrže rashode za platni promet i naknade banke.

**2.1.4. Planirani rezultat poslovanja**

|  |  |  |
| --- | --- | --- |
| Račun iz rač. plana | Opis | OSTVARENJE POSLOVANJA NA DAN 31.12.2019. |
| 1 | 2 | 3 |
| 52 | PLANIRANI REZULTAT POSLOVANJA | 4.192.904,00 |
| 521 | Planirani rezultat poslovanja tekuće godine (2019.g) | 435.000,00 |
| 5221 | Višak prihoda – iz ranijih godina | 3.757.904,00 |
| 5222 | Manjak prihoda – iz ranijih godina | 0,00 |

*Tablica 3. Planirani rezultat poslovanja na 31.12.2019.*

 **2.2. PLAN PRIMITAKA I IZDATAKA (INVESTICIJE I TEKUĆE POSLOVANJE)**

 **2.2.1. Plan primitaka i izdataka financiranih iz Državnog proračuna RH**

|  |  |
| --- | --- |
|  | **IZNOS** |
| 1. **PRIMICI (1+2)**
 | **6.200.000,00** |

|  |  |  |
| --- | --- | --- |
| **1.** | **Kapitalne investicije** (A570447 – 3821) | **4.700.000,00** |
| 1.1. | Komunalno pristanište | 4.000.000,00 |
| 1.2. | Razvoj pristaništa | 700.000,00 |
| **2.** | **Tekuće i investicijsko održavanje** (A754031 – 3811) | **1.500.000,00** |
| 2.1. | Održavanje pristaništa te terminala Gladovo i Crnac | 1.500.000,00 |

|  |  |
| --- | --- |
|  | **IZNOS** |
| **II. IZDACI (1+2)** |  **6.200.000,00** |

|  |  |  |
| --- | --- | --- |
| **1.** | **Kapitalne investicije** (A570447 – 3821) | **4.700.000,00** |
| 1.1. | Komunalno pristanište | 4.000.000,00 |
| 1.2. | Razvoj pristaništa | 700.000,00 |
| **2.** | **Tekuće i investicijsko održavanje** (A754031 – 3811) | **1.500.000,00** |
| 2.1. | Održavanje pristaništa te terminala Gladovo i Crnac | 1.500.000,00 |

*Tablica 4. Plan primitaka i izdataka iz Državnog proračuna RH*

**2.2.2. Obrazloženje investicija, tekućeg i investicijskog održavanja, financiranih iz Državnog proračuna RH**

|  |  |  |
| --- | --- | --- |
|  | Naziv projekta | Opis |
| 1.1. | Komunalno pristanište | Radovi II faze iskopa i formiranja bazena pristaništa. Nastavlja se izgradnja sjeverne i istočne obaloutvrde ispod šetnice na kotama ispod 94 m.n.m. sve do dubine 88 m.n.m tj dna lučice kroz dva pokosa razlike u visini po 3 m sa pripadajućim armirano betonskim vijencima i gabionskim madracima. Sa druge strane bazena formira se lukobran koji ga odvaja od korita rijeke Kupe, a izvodi se u tri jednaka pokosa od visine 97 m.n.m. do dna lučice. Na strani riječnog korita gornji pokos je simetričan, a zatim slijedi drugi pokos prilagođen terenu obale. Svi pokosi oblažu se betonskim blokovima sa izgrađenim stepenicama i šetnicama na armirano betonskim vijencima. Na strani bazena simetrično blokovima iz prve faze radova postavljaju se sidreni betonski blokovi za sidrenje zatega.U ovoj fazi postavljaju se čelični vertikalni stupovi i zatege od čelične užadi kao dio sustava za kompenzaciju kinematike te se izgrađuju temelji i stepenice pokretnih i spojnih mostova za pristup pontonima i uređenje šetnice do finalnog opremanja |
| 1.2. | Razvoj pristaništa | Lonjsko polje – izrada idejnog projekta i ishođenje lokacijske dozvole za pristanište u Krapju. Park prirode Lonjsko polje planira lokaciju budućeg pristaništa na 532 r.k.m. rijeke Save. Jasenovac – izvršiti geodetska mjerenja i ucrtati profil rijeke Save na lokaciji budućeg putničkog pristaništa. Prema dobivenim rezultatima odabrati varijantu iz postojećeg idejnog rješenja i izraditi idejni projekt.Razvoj i otvaranje ostalih pristaništa prema zahtjevu. |
| 2.1. | Održavanje pristaništa te terminala Gladovo, Crnac i Putničkog pristaništa na Kupi | Održavanje lučkog područja:bazen Galdovo, bazen Crnac i Putničko pristanište na Kupi* redovno održavanje pristaništa, oznaka, informativnih panoa, obalne signalizacije
* čišćenje vegetacije i naplavina
* Pontoni - pozicioniranje, kontrola
* Djelomična obnova obale CP terminala na južnom sidrištu u Crncu
* Plovila
* Nadzor pretovara i eko brana
 |

*Tablica 5. Obrazloženje projekata financiranih iz Državnog proračuna Republike Hrvatske*

**2.2.3. Plan projekata i ulaganje u dugotrajnu imovinu financiranih iz vlastitih sredstava**

|  |  |
| --- | --- |
|  | **IZNOS** |
| 1. **UKUPNO**
 | **435.000,00** |

|  |  |  |
| --- | --- | --- |
| **1.** | Razvoj pristaništa | 435.000,00 |

*Tablica 6. Plan projekata i ulaganje u dugotrajnu imovinu financiranih iz vlastitih sredstava*

**2.2.4. Obrazloženje plana projekata, nabava/ulaganje u dugotrajnu imovinu, vrijednosne papire financiranih iz vlastitih sredstava**

|  |  |  |
| --- | --- | --- |
|  | Naziv projekta | Opis |
| **1.** | Razvoj pristaništa | Plitvička jezera - idejni projekt zimovnika -završetak sustava za izvlačenje plovilaZagreb – idejno rješenje pristana na rijeci Savi |

*Tablica 7. Obrazloženje plana projekata i ulaganja u dugotrajnu imovinu financiranih iz vlastitih sredstava*

**2.3. PLAN ZADUŽIVANJA I OTPLATA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Red.br.** | **Vrsta kredita i zajmova** | **Naziv pravne osobe** | **Ugovorena valuta i iznos** | **Stanje kredita i zajma u kunama (glavnica + kamate) 1.1.2019.** | **Otplate glavnice** | **Primljeni krediti i zajmovi u tekućoj godini** | **Stanje kredita i zajma 31. 12.2019.** |  **Datum primanja kredita i zajma** | **Datum dospijeća kredita i zajma** |
| **1.** | Tuzemni kratkoročni krediti i zajmovi |   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| **UKUPNO** |  |  |  |  |  |   |
| **2.** | Tuzemni dugoročni krediti i zajmovi |  | 0,00 | 0,00 | 0,00  | 0,00 | 0,00 |  |  |
|   |   |   |   |   |   |   |   |
|   |   |   |   |   |   |   |   |
| **UKUPNO** |  | 0,00 | 0,00 | 0,00 | 0,00  |   |
| **UKUPNO (1+2)** |  | 0,00 | 0,00 | 0,00 | 0,00  |
| **3.** | Inozemni kratkoročni krediti i zajmovi |   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| **UKUPNO** |  |  |  |  |  |   |
| **4.** | Inozemni dugoročni krediti i zajmovi |   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| **UKUPNO** |  |  |  |  |  |   |
| **UKUPNO (3+4)** |  |  |  |  |  |
| **UKUPNO (1+2+3+4)** |  | 0,00  | 0,00 | 0,00  | 0,00  |

*Tablica 8. Plan zaduživanja i otplata*

|  |  |  |  |
| --- | --- | --- | --- |
| **Redni br.** | **IZVORI ZA POKRIĆE KREDITNIH OBVEZA** | **PLAN 2019.** | **Struktura** |
| 1. | I. DRŽAVNI PRORAČUN | 0,00 | 0% |
| 2. | II. VLASTITA SREDSTVA | 0,00 | 0% |
| **UKUPNO IZVORI SREDSTAVA (1+2)** | **0,00** | **0%** |

**2.3.1. Obrazloženje zaduživanja**

U 2020.godini Lučka uprava Sisak ne planira nova zaduživanja.

**2.4. Zaključak**

Lučka uprava Sisak u 2020.godini planira svoje aktivnosti fokusirati nadaljni tijek izgradnje komunalnog pristaništa na rijeci Kupi u Sisku, te na razvoj i održavanje pristaništa u funkciji unapređenja i sigurnosti unutarnje plovidbe.

 Ravnatelj:

 Ivica Štefičić dipl.iur.